અમદાવાદ: પાછલા એક સપ્તાહમાં શેરબજારમાં એકધારી તેજી જોવા મળી છે અને સેન્સેક્સે ૨૮,૦૦૦ની સપાટી ક્રોસ કરી દીધી છે. બે જ સપ્તાહમાં શેરબજારમાં જોવા મળેલી તેજીની પાછળ બેન્કના શેરમાં પણ ઉછાળો નોંધાયો છે. મોટા ભાગની બેન્કોના શેર્સમાં આઠ ટકાથી ૨૫ ટકા સુધીનો ઉછાળો નોંધાતો જોવા મળ્યો છે. સામાન્ય રીતે બેન્કની એક વર્ષની એફડી પર આઠ ટકા જેટલું વ્યાજ મળે છે. માત્ર બે જ સપ્તાહમાં બેન્કની એફડી કરતાં પણ ઊંચી કમાણી બેન્કના શેરમાં જોવા મળી છે.